Ritratt: Miguela Xuereb .td_uid_2_61f42a59748ec_rand.td-a-rec-img{text-align:left}.td_uid_2_61f42a59748ec_rand.td-a-rec-img img{margin:0 auto 0 0} Franco Debono ħa b'idejn ir-raġel li kien qallu li se jifqagħlu wiċċu fuq Whatsapp. Fit-22 ta' Jannar l-avukat Franco Debono qal li aċċetta l-apoloġija u ħafer lill-attivist tal-Partit Nazzjonalista Charles Zammit wara li dan kien għamel theddid fil-konfront ta' Debono f'Novembru. Fil-Qorti ntqal li l-hate speech ingħad f'chat privata fuq Whatsapp u li l-akkużat ikkopera mal-Pulizija. L-akkużat qal li jiddispjacih ta' dak li għamel. Ir-recording kien jgħid li ma kienx se jistrieħ qabel jifqa' wiċċ l-avukat Franco Debono. Il-Pulizija kienet fetħet investigazzjoni rigward dan il-messaġġ. Fil-Qorti l-Avukat Debono reġa qal li aċċetta l-apoloġija ta' Zammit. Huwa ġie meħlus bil-kundizzjoni li ma jikkommettix reat ieħor fi żmien sitt xhur u ordnatlu jħallas multa ta' €100. Zammit kien mixli li inċita l-mibegħda jew vjolenza, insulti u theddid kif ukoll użu ħażin ta' apparat ta' komunikazzjoni elettroniku li kien ifisser li jista' jeħel ħabs massimu ta' 18-il xahar u multa li tista' tammonta għal eluf ta' ewro. Charles Zammit kien kiteb fuq Facebook fejn qal li jiddispjacih ta' dak kollu li qal u li weġġa' lil Franco Debono u lil dawk kollha li jappoġġawh. Huwa kompla jgħid li dak li qal kien fis-saħna tal-mument, waqt diskussjoni bejn grupp ta' ħbieb, u li fl-ebda ħin ma emmen li jwettaq dak li qal. Zammit kien qal li l-eks Membru Parlamentari huwa bniedem validu, kapaċi u tarka soda favur id-drittijiet tal-bniedem u dak kollu li jagħmel demokrazija b'saħħitha. Min-naħa tiegħu Deboono kiteb "Grazzi tal-kummenti tiegħek u nikkunsidrahom bħala ġenwini. Naċċetta l-apoloġija u naħfer. L-Ispettur Kylie Borg tħarreġ. L-Avukat Marion Camilleri assistiet lil Debono. .td_uid_3_61f42a59750fb_rand.td-a-rec-img{text-align:left}.td_uid_3_61f42a59750fb_rand.td-a-rec-img img{margin:0 auto 0 0}